title: Karvukol (Felis silvestris silvestris)
text: Karvukol sotir govitol neke vas kwaf karvol sovektapar voxe sotir amidaf gu lum is kseva : inafe rane sotir loeke ontinafe, umica ke imeem tid lopinafa, ault tir loote imkiraf isen otsa lotrelafa. Jontika apta ke bat karvoldunol koe Europa is Asia tigid. Europaf katcolk koe Kavkaza is Turkafa Asia is varafa Istefa Europa tigid, ise valenteon kale Skota is kene domega ke North bira isu Balta. Bak XX-eafa decemda koe jontika gola ke Istefa Europa cugeke zo awalkopeyer nume anton koe Karpata konakote wan krulder.